### NN 69/2017 (14.7.2017.), Pravilnik o izmjenama Pravilnika o razvrstavanju i kategorizaciji objekata u kojima se pružaju ugostiteljske usluge na obiteljskom poljoprivrednom gospodarstvu

Ministarstvo turizma

1638

Na temelju odredbi članka 39. stavka 8. Zakona o ugostiteljskoj djelatnosti (»Narodne novine«, broj 85/2015 i 121/2016) ministar nadležan za turizam, donosi

PRAVILNIK

O IZMJENAMA PRAVILNIKA O RAZVRSTAVANJU I KATEGORIZACIJI OBJEKATA U KOJIMA SE PRUŽAJU UGOSTITELJSKE USLUGE NA OBITELJSKOM POLJOPRIVREDNOM GOSPODARSTVU

Članak 1.

U Pravilniku o razvrstavanju i kategorizaciji objekata u kojima se pružaju ugostiteljske usluge na obiteljskom poljoprivrednom gospodarstvu (»Narodne novine«, broj 54/2016) u članku 4. stavku 1. točki 3. riječi: »šumski proizvodi« zamjenjuju se riječima: »nedrvni šumski proizvodi«.

Članak 2.

U članku 5. stavku 4. iza riječi: »poljoprivredne proizvodnje« dodaju se riječi: »ili u Kamp odmorištu – robinzonski smještaj«.

U stavku 5. iza riječi: »Objekt« dodaje se zarez i riječi: »osim kamp odmorišta – robinzonski smještaj,«.

Članak 3.

U članku 8. mijenja se stavak 2. koji glasi:

»(2) OPG koji uslužuje jela, pića i napitke na prostoru na otvorenom i/ili tradicijskim objektima i/ili pruža uslugu smještaja u tradicijskim objektima u funkciji poljoprivredne proizvodnje odnosno kamp odmorištu – robinzonski smještaj, ne mora na/u njima ispuniti uvjete iz stavka 1. ovog članka već iste ispunjava prema lokalnim mogućnostima.«.

Članak 4.

Iza članka 8. dodaje se članak 8a. koji glasi:

»Članak 8a.

Minimalni uvjeti propisani u člancima 6. i 7. ovog Pravilnika ne odnose se na Kamp odmorište – robinzonski smještaj.«.

Članak 5.

U članku 11. stavku 1. iza riječi: »uz te sadržaje« dodaju se riječi: »osim za kamp odmorište – robinzonski smještaj,«.

Članak 6.

U članku 13. stavak 3. mijenja se i glasi:

»(3) Iznimno od članka 12. stavka 2. ovog Pravilnika, za Vinotočje/Kušaonicu i Kamp odmorište – robinzonski smještaj, jela se mogu pripremati na OPG-u (prostorija za pripremu bez blagovaonice) i usluživati samo na uređenom prostoru na otvorenom i/ili u tradicijskim objektima odnosno Kamp odmorištu – robinzonski smještaj.«.

Članak 7.

Iza članka 16. mijenja se naslov koji glasi: »3.8. MINIMALNI UVJETI ZA KAMP, KAMP ODMORIŠTE ILI KAMP ODMORIŠTE – ROBINZONSKI SMJEŠTAJ«

Članak 8.

U članku 17. stavku 1. iza riječi: »smještajnih jedinica« dodaju se riječi: »za Kamp i Kamp odmorište«.

U stavku 4. riječ: »objekta« zamjenjuje se riječima: »za Kamp i Kamp odmorište«.

U stavku 5. iza riječi: »smještajne jedinice« dodaju se riječi: »u Kampu i Kamp odmorištu«.

Dodaje se stavak 6. koji glasi:

»(6) Kapacitet za Kamp odmorište – robinzonski smještaj određuje se prema broju gostiju koji mogu sigurno boraviti u njemu.«.

Članak 9.

U članku 18. riječi: »Objekt mora« zamjenjuje se riječima: »Kamp i Kamp odmorište moraju«.

Članak 10.

U članku 20. točki 7. na kraju rečenice prije točke dodaju se riječi: »ili Kamp odmorište – robinzonski smještaj«.

Članak 11.

U članku 21. stavku 3. na kraju rečenice prije točke dodaju se riječi: »ili za Kamp odmorište – robinzonski smještaj moraju biti ispunjeni minimalni uvjeti i uvjeti propisani u Prilogu IVa. ovog Pravilnika«.

Članak 12.

Iza članka 27. mijenja se naslov koji glasi: »4.7. VRSTA KAMP ODMORIŠTE ILI KAMP ODMORIŠTE – ROBINZONSKI SMJEŠTAJ«

Članak 13.

U članku 28. stavku 3. iza riječi: »Smještajna jedinica« dodaju se riječi: »u kamp odmorištu«.

Dodaje se stavak 4. koji glasi:

»(4) Kamp odmorište – robinzonski smještaj je objekt u kojem OPG pruža usluge smještaja u prostorijama ili na prostorima pod neuobičajenim okolnostima i uvjetima.«.

Članak 14.

Članak 39. briše se.

Članak 15.

U prilozima Pravilnika dodaje se »PRILOG IVa. UVJETI ZA KAMP ODMORIŠTE – ROBINZONSKI SMJEŠTAJ«.

Članak 16.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/17-06/1

Urbroj: 529-03-17-7

Zagreb, 27. lipnja 2017.

Ministar
 Gari Cappelli, v. r.

|  |  |  |  |  |  |  |  |
| --- | --- | --- | --- | --- | --- | --- | --- |
| PRILOG IVa. UVJETI ZA KAMP ODMORIŠTE - ROBINZONSKI SMJEŠTAJ | | | | | | | |
|  | NAPOMENA: |  |  |  |  |  |  |
|  | 1. Tamno polje ispod rezultata znači obvezni uvjet |  |  |  |  |  |  |
|  |  |  |  |  |  |  |  |
|  | UVJETI | REZULTAT | | | PRIMJEDBE | | |
| 1. | OSNOVNI UVJETI |  |  |  |  |  |  |
| 1. | Objekt ne mora ali može biti priključen na infrastrukturu (struju, vodu, kanalizaciju, plin, telefon i sl.) |  |  |  |  |  |  |
| 2. | Šatori, prostorija(e) ili prostori za smještaj izrađeni od lokalnog i prirodnog materijala te prirodne mogućnosti (stare kuće od kamena ili drva, kolibe od trstike ili granja, pećine i sl.), prostorije i prostori neuobičajenog oblika ili postavljeni na neuobičajeni način (pod zemljom, na stupovima, drvu, vodi, stijeni i slično), ali ne može biti kontejner odnosno mobilhom |  |  |  |  |  |  |
| 3. | Higijenski ispravna pitka i sanitarna voda prema lokalnim uvjetima (iz boca, cisterni, prirodnih izvora, vodovoda i sl.) |  |  |  |  |  |  |
| 4. | Korištenje zahoda prema mogućnostima i redovito odstranjivanje komunalnog otpada |  |  |  |  |  |  |
| 4. | USLUGE JELA, PIĆA I NAPITAKA |  |  |  |  |  |  |
| 4.1. | OPG |  |  |  |  |  |  |
|  | OPG mora pripremati i usluživati jela, pića i napitke, na zahtjev gosta |  |  |  |  |  |  |
|  | Priprema i usluživanje jela obavlja se u prostoriji za pripremu i blagovaonici |  |  |  |  |  |  |
|  | Prostorija za pripremu i blagovaonica mogu biti zasebno ili iste koje koristi OPG za svoje potrebe |  |  |  |  |  |  |
|  | Objekt koji uslužuje ljeti umjesto blagovaonice može imati prostor za usluživanje na otvorenom |  |  |  |  |  |  |
|  | Jelo se može pripremati i usluživati na OPG-u, a može se pripremati na OPG-u i usluživati samo u kamp odmorištu – robinzonski smještaj |  |  |  |  |  |  |
|  | Prostorija za pripremu |  |  |  |  |  |  |
| 1. | Prozori na otvaranje i ostali otvori s mrežicom protiv insekata ili uređaj za odbijanje insekata |  |  |  |  |  |  |
| 2. | Pod od vodootpornog i neklizajućeg materijala koji se lako čisti i održava |  |  |  |  |  |  |
| 3. | Zid do visine 2,0 m obložen vodootpornim materijalom koji se lako čisti i održava |  |  |  |  |  |  |
| 4. | Vatrootporna tkanina za gašenje požara |  |  |  |  |  |  |
| 5. | Kutija prve pomoći, popunjena |  |  |  |  |  |  |
| 6. | Prostorija ili prostor (ormar) za sredstva za čišćenje i dezinfekciju |  |  |  |  |  |  |
| 7. | Prozračivana prostorija ili prostor na otvorenom, sa spremnicima za komunalni otpad |  |  |  |  |  |  |
| 8. | Dvodijelno korito ili dva jednodijelna korita, stroj za pranje bijelog posuđa |  |  |  |  |  |  |
| 9. | Radne površine i police te ormarići za posuđe i pribor od nehrđajućeg materijala, ne od drveta |  |  |  |  |  |  |
| 10. | Koš za otpatke pokraj radne površine s poklopcem na nožno otvaranje |  |  |  |  |  |  |
| 11. | Uređaji za termičku obradu hrane, pića i napitaka |  |  |  |  |  |  |
| 12. | Primjereno posuđe i pribor odgovarajuće kvalitete |  |  |  |  |  |  |
| 13. | Dovoljan broj rashladnih uređaja, s kontrolom temperature, za odvojeno spremanje različitih vrsta hrane |  |  |  |  |  |  |
| 14. | Proizvodi ne smiju biti u direktnom kontaktu s policom ili podom |  |  |  |  |  |  |
| 15. | Zahodska kabina i umivaonik s ogledalom, za osobu na pripremi jela |  |  |  |  |  |  |
|  | Blagovaonica |  |  |  |  |  |  |
| 16. | Prostorija za usluživanje jela, sa stolovima i stolicama |  |  |  |  |  |  |
| 17. | Platneni ubrus ili papirnata salveta na stolu, po osobi |  |  |  |  |  |  |
| 18. | Grijanje, ne primjenjuje se na objekt ljeti |  |  |  |  |  |  |
| 19. | Prirodno ili umjetno prozračivanje |  |  |  |  |  |  |
| 20. | Vješalice za odjeću |  |  |  |  |  |  |
| 4.2. | Gosti |  |  |  |  |  |  |
|  | Gosti mogu sami, na svoj način i svoju odgovornost, pripremati i konzumirati jela |  |  |  |  |  |  |
|  | Gosti mogu pripremati i konzumirati jela na otvorenom prostoru ili u objektima kamp odmorišta - robinzonski smještaj |  |  |  |  |  |  |
| 1. | Hrana se može pripremati na uređaju za termičku obradu, roštilju, prijenosnom roštilju, otvorenoj vatri i slično |  |  |  |  |  |  |
|  | Uvjeti za zaštitu od požara kod pripreme jela |  |  |  |  |  |  |
| 2. | Otvorena vatra ili roštilj smiju se ložiti samo na mjestima pripremljenim za tu namjenu, obloženim vatrootpornim materijalom (kamen, cigla i slično), ne smiju se koristiti u zatvorenom prostoru |  |  |  |  |  |  |
| 3. | Mjesto loženja otvorene vatre ili roštilja mora biti čisto od biljnog pokrova u krugu od 1,5 m |  |  |  |  |  |  |
| 4. | Mjesto loženja otvorene vatre ili roštilja na otvorenom prostoru mora se nalaziti 3 m od prostorija |  |  |  |  |  |  |
| 5. | U objektu od lakog prirodnog materijala (trstika, granje i slično) ne smije se ložiti otvorena vatra ili roštilj |  |  |  |  |  |  |
| 6. | Uz ložište za otvorenu vatru ili roštilj na udaljenosti do 20 m mora se nalaziti 100 litara vode s vjedrom ili vatrogasni aparat S-6 s prahom i uputama za korištenje na hrvatskom i tri strana jezika |  |  |  |  |  |  |
| 7. | Objekt u kojem se loži vatra na otvorenom prostoru ili roštilju mora imati mjesto za odlaganje pepela ukopano u zemlju ili odlagalište od negorivog materijala. Pepeo se nakon odlaganja mora politi vodom ili pokriti zemljom |  |  |  |  |  |  |
| 8. | Lopata ili vreća pijeska u krškim područjima |  |  |  |  |  |  |
| 9. | Vatrootporna tkanina za gašenje požara |  |  |  |  |  |  |
| 10. | Izlazni otvori dimnjaka moraju biti na udaljenosti preko 3 m od krošnji drveća i drugih zapaljivih materijala |  |  |  |  |  |  |